ET Euroopa Liidu Teataja L 291/46

EMP ÜHISKOMITEE OTSUS

nr 84/2013,

3. mai 2013,

millega muudetakse EMP lepingu IX lisa („Finantsteenused”)

EMP ÜHISKOMITEE,

võttes arvesse Euroopa Majanduspiirkonna lepingut (edaspidi „EMP leping”), eriti selle artiklit 98,

ning arvestades järgmist:

(1) EMP lepingusse tuleb inkorporeerida komisjoni 5. oktoobri 2012. aasta rakendusotsus 2012/627/EL, millega tunnistatakse Austraalia õigus- ja järelevalveraamistik samaväärseks Euroopa Parlamendi ja nõukogu määruse (EÜ) nr 1060/2009 (reitinguagentuuride kohta) nõuetega (1).

(2) EMP lepingusse tuleb inkorporeerida komisjoni 5. oktoobri 2012. aasta rakendusotsus 2012/628/EL, millega tunnistatakse Ameerika Ühendriikide õigus- ja järelevalveraamistik samaväärseks Euroopa Parlamendi ja nõukogu määruse (EÜ) nr 1060/2009 (reitinguagentuuride kohta) nõuetega (2).

(3) EMP lepingusse tuleb inkorporeerida komisjoni 5. oktoobri 2012. aasta otsus 2012/630/EL, millega tunnistatakse Kanada õigus- ja järelevalveraamistik samaväärseks Euroopa Parlamendi ja nõukogu määruse (EÜ) nr 1060/2009 (reitinguagentuuride kohta) nõuetega (3).

(4) Seetõttu tuleks EMP lepingu IX lisa vastavalt muuta,

ON VASTU VÕTNUD KÄESOLEVA OTSUSE:

Artikkel 1

EMP lepingu IX lisa muudetakse järgmiselt.

1. Punkti 31eb (Euroopa Parlamendi ja nõukogu määrus (EÜ) nr 1060/2009) järele lisatakse järgmised punktid: „31eba. 32010 D 0578: komisjoni otsus 2010/578/EL, 28. september 2010, millega Jaapani õigus- ja järelevalveraamistik tunnistatakse samaväärseks Euroopa Parlamendi ja nõukogu määruse (EÜ) nr 1060/2009 (reitinguagentuuride kohta) nõuetega (ELT L 254, 29.9.2010, lk 46). 31ebb. 32012 D 0627: komisjoni rakendusotsus 2012/627/EL, 5. oktoober 2012, millega tunnistatakse Austraalia õigus- ja järelevalveraamistik samaväärseks Euroopa Parlamendi ja nõukogu määruse (EÜ) nr 1060/2009 (reitinguagentuuride kohta) nõuetega (ELT L 274, 9.10.2012, lk 30). 31ebc. 32012 D 0628: komisjoni rakendusotsus 2012/628/EL, 5. oktoober 2012, millega tunnistatakse Ameerika Ühendriikide õigus- ja järelevalveraamistik samaväärseks Euroopa Parlamendi ja nõukogu määruse (EÜ) nr 1060/2009 (reitinguagentuuride kohta) nõuetega (ELT L 274, 9.10.2012, lk 32). 31ebd. 32012 D 0630: komisjoni rakendusotsus 2012/630/EL, 5. oktoober 2012, millega tunnistatakse Kanada õigus- ja järelevalveraamistik samaväärseks Euroopa Parlamendi ja nõukogu määruse (EÜ) nr 1060/2009 (reitinguagentuuride kohta) nõuetega (ELT L 278, 12.10.2012, lk 17).”

2. Punkti 31ec (komisjoni otsus 2010/578/EL) tekst jäetakse välja.

Artikkel 2

Rakendusotsuste 2012/627/EL, 2012/628/EL ja 2012/630/EL islandi- ja norrakeelsed tekstid, mis avaldatakse Euroopa Liidu Teataja EMP kaasandes, on autentsed.

Artikkel 3

Käesolev otsus jõustub 4. mail 2013, tingimusel et EMP ühiskomiteele on esitatud kõik lepingu artikli 103 lõike 1 kohased teated, (4) või EMP ühiskomitee 10. veebruari 2012. aasta otsuse nr 20/2012 (5) jõustumise päeval, olenevalt sellest, kumb kuupäev on hilisem.

Artikkel 4

Käesolev otsus avaldatakse Euroopa Liidu Teataja EMP osas ja EMP kaasandes.

Brüssel, 3. mai 2013 EMP ühiskomitee nimel eesistuja Gianluca GRIPPA

(1) ELT L 274, 9.10.2012, lk 30.

(2) ELT L 274, 9.10.2012, lk 32.

(3) ELT L 278, 12.10.2012, lk 17.

(4) Põhiseadusest tulenevaid nõudeid ei ole nimetatud.

(5) ELT L 161, 21.6.2012, lk 26.